Gaia og Akeron lander på planeten med et landingsfartøy og oppnår snart kontakt med menneskene der. Ganske forfjamset må de konstatere at hele befolkningen ikke består av andre enn barn og ungdommer. Når de spør hvor de voksne er, får de til svar at alle er dratt til jorden. Snart viser det seg at barna ser på jorden som et slaraffenland der alle er mette, kan fly og er evig lykkelige. Når Gaia og Akeron ikke samstemmer i dette reagerer barna med fiendtlighet og sinne. Samtidig snakker barna stadig om at noen av dem snart også skal reise til jorden.